62022TJ0410_INF
Sentenza tal-Qorti Ġenerali (It‑Tmien Awla Estiża) tas‑17 ta’ Lulju 2024 –Crédit agricole et vs SRB (Kontribuzzjonijiet ex ante 2022)
(Kawża T‑410/22) (
1
)
“Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall-perijodu ta’ kontribuzzjoni 2022 – Artikolu 70(2) tar-Regolament (UE) Nru 806/2014 – Żball ta’ liġi – Limitazzjoni tal-effetti tas-sentenza ratione temporis”
1.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF iffissat għal 12.5 % tal-livell fil-mira finali – Kamp ta’ applikazzjoni – Applikazzjoni matul il-perijodu inizjali
(Regolament tal-Parlament Ewropew u tal-Kunsill Nru 806/2014, l-ewwel u r-raba’ paragrafu tal-Artikolu 70(2))
(ara l-punti 29 u 37)
2.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF iffissat għal 12.5 % tal-livell fil-mira finali – Portata – Nuqqas ta’ qbiż ta’ dan il-limitu massimu mill-Bord Uniku ta’ Riżoluzzjoni (SRB) – Kriterji ta’ evalwazzjoni – Approċċ dinamiku għal-livell fil-mira finali
(Regolament tal-Parlament Ewropew u tal-Kunsill Nru 806/2014, Artikolu 69(1), u l-ewwel u r-raba’ paragrafu tal-Artikolu 70(2))
(ara l-punti 41, u 45 sa 48)
Dispożittiv
1)
Id-Deċiżjoni tal-Bord Uniku ta’ Riżoluzzjoni (SRB) SRB/ES/2022/18 tal‑11 ta’ April 2022 dwar il-kalkolu tal-kontribuzzjonijiet ex ante għall-2022 għall-Fond Uniku ta’ Riżoluzzjoni hija annullata sa fejn tirrigwarda lil Crédit agricole SA u r-rikorrenti l-oħra li isimhom jidher fl-anness.
2)
L-effetti tad-Deċiżjoni SRB/ES/2022/18 jinżammu, sa fejn jirrigwardaw lil Crédit agricole SA u r-rikorrenti l-oħra li isimhom jidher fl-anness, sakemm s-SRB ikun ħa l-miżuri neċessarji għall-eżekuzzjoni ta’ din is-sentenza, u dan f’terminu ta’ żmien raġonevoli li ma jistax jaqbeż is-sitt xhur mill-jum li fih din is-sentenza ssir definittiva.
3)
Is-SRB għandu jbati, minbarra l-ispejjeż tagħha stess, dawk imġarrba minn Crédit agricole SA u r-rikorrenti l-oħra li isimhom jidher fl-anness.
4)
Il-Parlament Ewropew u l-Kunsill tal-Unjoni Ewropea għandhom ibatu l-ispejjeż rispettivi tagħhom.
(
1
)	ĠU C 311, 16.8.2022.